Diari Oficial de la Generalitat Valenciana


Sumari del DOGV 6221, del 08-03-2010 (2010/2375)

RESOLUCIÓ de 15 de febrer de 2010 de la Direcció General d'Energia, per la qual s'atorga a l'empresa Red Eléctrica de España, SA, l'autorització administrativa i l'aprovació del projecte d'execució per a la modificació de la línia elèctrica aèria d'alta tensió, a 220 kV, el Palmerar-Sant Vicent, entre els suports núm. 287 i núm. 287-bis, en el terme municipal d'Alacant, província d'Alacant. (ATLIRE/2009/29/03).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6221

Data del DOGV
:   08-03-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/2375


Data del document
:   15-02-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 15 de febrer de 2010 de la Direcció General d'Energia, per la qual s'atorga a l'empresa Red Eléctrica de España, SA, l'autorització administrativa i l'aprovació del projecte d'execució per a la modificació de la línia elèctrica aèria d'alta tensió, a 220 kV, el Palmerar-Sant Vicent, entre els suports núm. 287 i núm. 287-bis, en el terme municipal d'Alacant, província d'Alacant. (ATLIRE/2009/29/03). [2010/2375]  
Vist l'expedient amb referència ATLIRE/2009/29/03, incoat pel Servici Territorial d'Energia d'Alacant a instàncies de Red Eléctrica de España, SA, amb domicili a l'efecte de notificacions al passeig Conde de Gaitanes, 177, 28127 Alcobendas, Madrid, relatiu a la sol·licitud de 7 d'abril de 2009, sobre l'autorització administrativa i l'aprovació de projecte d'execució, per a la modificació de la línia elèctrica aèria d'alta tensió, a 220 kV, el Palmerar-Sant Vicent, entre els suports núm. 287 i núm. 287-bis, en el terme municipal d'Alacant.  
A la mencionada petició s'adjunta el projecte d'execució firmat pel tècnic competent i visat pel col·legi oficial corresponent amb data 7 d'abril de 2009.  
Vist que de conformitat amb el que preveu l'article 3.3., apartat c, de la Llei 54/1997, de 27 de novembre, del Sector Elèctric, després de la nova redacció donada per la Llei 17/2007, de 4 de juliol, amb relació al que disposa l'article 36.3 de l'esmentada llei, va ser sol·licitat per esta Direcció General a la Direcció General de Política Energètica i Mines del Ministeri d'Indústria, Turisme i Comerç, l'informe pertinent a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.   
A l'efecte, amb data 20 de juliol de 2009 consta l'informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'autorització administrativa i l'aprovació del projecte d'execució del tram comprés entre els suports 287-287 bis de la línia a 220 kV, el Palmerar-Sant Vicent, en el terme municipal d'Alacant, ja que es considera que es tracta d'una instal·lació de transport secundari de titularitat del Gestor de la Xarxa de Transport.  
Vist que va ser realitzada la informació pública de la mencionada sol·licitud als efectes previstos en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es va realitzar la seua publicació en el Diari de la Comunitat Valenciana del dia 9 de juliol de 2009, en el Butlletí Oficial de la Província d'Alacant del dia 17 de juny de 2009 i en el tauler d'anuncis de l'Ajuntament d'Alacant, únic afectat per la instal·lació.  
D'acord amb la documentació que està en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que de conformitat amb el Decret 88/2005, de 29 d'abril, abans referit, pel qual s'establixen els procediments d'autorització d'instal·lacions de producció, transport i distribució d'energia elèctrica, que són competència de la Generalitat, es va traslladar a l'Ajuntament d'Alacant la separata del projecte de la instal·lació sol·licitada, per afectar béns, instal·lacions, obres o servicis, centres o zones dependents d'eixa administració, a l'efecte de donar la seua conformitat o l'oposició.  
L'Ajuntament d'Alacant informa emetent un informe favorable amb la instal·lació projectada, i és conegut i acceptat el seu contingut per l'empresa peticionària.  
Vist que, de conformitat amb el mencionat Decret 88/2005, es va traslladar la separata corresponent perquè donaren la seua conformitat o l'oposició i, si és el cas, les condicions tècniques procedent a l'autorització sol·licitada, als diferents organismes afectats per la instal·lació, concretament a:  
- Iberdrola Distribución Eléctrica, SAU, sense que figure en l'expedient contestació a l'efecte de la mencionada empresa.  
- Servici Territorial d'Alacant de Planificació i Ordenació Territorial de la Conselleria de Medi Ambient, Aigua, Urbanisme i Habitatge, i s'ha remés l'informe favorable sobre la compatibilitat territorial i urbanística del projecte.  
Vist que consta en l'expedient l'informe amb data 30 de març de 2009 de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, davant de la consulta efectuada per Red Eléctrica de España, SA, per mitjà del qual es considera que el projecte proposat consistent en la modificació de la línia elèctrica a 220 kV, el Palmerar-Sant Vicent, en l'encreuament amb el ferrocarril d'alta velocitat Madrid-València, no està sotmés a avaluació d'impacte ambiental, sense perjuí de les autoritzacions que procedisca obtindre d'altres organismes.  
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és la modificació de la línia, simple circuit, el Palmerar-Sant Vicent, amb motiu de l'adaptació per a la construcció del ferrocarril d'alta velocitat Madrid-Castella la Manxa-Comunitat Valenciana-Regió de Múrcia, en el seu tram l'Alcoraia-Alacant.  
Vist que com a documentació annexa al projecte tècnic presentat, consta la petició de l'Administrador d'Infraestructures Ferroviàries (ADIF) a Red Eléctrica de España, SA, de la modificació de la línia elèctrica l'autorització administrativa de la qual se sol·licita en el present expedient, i figura igualment adjunt al projecte l'informe emés per l'esmentat organisme per mitjà del qual, analitzat este, manifesta la seua conformitat amb la solució tècnica plantejada per a la modificació de la línia elèctrica.  
Vist que el Servici Territorial d'Energia d'Alacant, competent per a la instrucció de l'expedient de sol·licitud, ha informat favorablement l'autorització d'esta.  
Vist que Red Eléctrica de España, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Atés que el títol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés que d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:   
Primer  
Autoritzar administrativament a l'empresa Red Eléctrica de España, SA, la modificació de la línia elèctrica aèria a 220 kV, el Palmerar-Sant Vicent, entre els suports núm. 287 i núm. 287-bis, en el terme municipal d'Alacant, província d'Alacant i les característiques principals de la qual són les següents:  
- Traçat: entre els suports núm. 287 al suport núm. 287-bis de la línia elèctrica a 220 kV, el Palmerar-Sant Vicent. El nou suport núm. 287 s'instal·la dins de la mateixa traça, davall del va dels suports actuals núm. 286 al núm. 287, a continuació gira a l'oest (esquerre), creua la nova plataforma de la línia d'alta velocitat fins a arribar al nou suport núm. 287-bis, situat igualment davall del va actual des dels suports núm. 287 al núm. 288 de la mateixa traça.   
- Tensió nominal: 220 kV (1ª categoria).  
- Tipologia constructiva:  
· Inici: suport núm. 287 (existent), es desmuntarà i tindrà nova fonamentació.  
· Final: suport núm. 287-bis (nou).  
· Nombre de circuits: U.  
· Tipus de circuit: dúplex.  
· Conductor: tipus Güll d'alumini-acer, de 25,38 mm de diàmetre i 381,0 mm² de secció.   
· Aïlladors: tipus 12, de material cautxú silicona.  
· Suport: tipus 21A2, a base de gelosia metàl·lica de perfils angulars. D'amarrament i en nombre de dos.  
La fonamentació és independent per a cada pota, de formigó en massa i qualitat HM-20/P/40.  
· Preses de terra: sistema mixt de piques i anelles  
- Pressupost total: 437.247'27 euros.  
Segon  
Aprovar el projecte d'execució referit a la modificació de la línia autoritzada en el punt primer de la present resolució, firmat pel tècnic competent i visat en el Col·legi Oficial corresponent amb data 7 d'abril de 2009, i sotmetre'l a les condicions següents:  
1. La instal·lació s'haurà de realitzar d'acord amb el projecte presentat.  
2. El termini d'execució de la instal·lació serà de tres mesos comptadors a partir de la notificació de la present resolució. No obstant això, amb anterioritat a l'acabament del mencionat termini, Red Eléctrica de España, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
3. El titular donarà compte de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, i que acredite que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
5. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 15 de febrer de 2010.- El director general d'Energia: Antonio Cejalvo Lapeña.